Ανακοίνωση 


Κάτω  απο  το  εύηχο  σύνθημα  της  ενότητας,  καταβάλλεται  το  τελευταίο  διάστημα  μια 
έντονη  προσπάθεια  εξαγνισμού  της  δράσης  της  ΕΟΚΑ  Β  και  του  Γρίβα  και 
ισοπέδωσης  των  πάντων. 

Σ'  αυτό,  μεγάλη  είναι  η  ευθύνη  της  Κυβέρνησης,  η  οποία  για  λόγους  σκοπιμότητας  και 
στα  πλαίσια  των  40χρονων  της  ΕΟΚΑ  επεδίωξε  να  νομιμοποιήσει  ουσιαστικά  και  να 
δικαιώσει  αυτούς  που  έσφαλαν  και  εγκλημάτισαν  ενάντια  στην  πατρίδα  μας. 

Αποκορύφωμα  αυτών  των  ενεργειών,  ήταν  και  οι  πρόσφατες  εκδηλώσεις  μνήμης  για 
τον  Γρίβα,  όπου  έγινε  η  ανεπίτρεπτη  προσπάθεια  παραχάραξης  της  πρόσφατης 
ιστορίας  της  χώρας,  με  την  παρουσίαση  του  σαν  αντιτιθέμενου  στο  πραξικόπημα  και 
την  εφταετή  περίοδο  της  δικτατορίας  στην  Ελλάδα. 

Στοιχειώδης  σεβασμός  προς  αυτό  τον  τόπο  και  τον  λαό  μας,  που  νωπές  είναι  ακόμη  οι 
πληγές  του  απο  τη  δράση  του  Γρίβα,  θάπρεπε  να  είχε  αποτρέψει  την  Κυβέρνηση  και 
την  ηγεσία  της  Κυπριακής  Εκκλησίας  απο  του  να  γίνουν  συμμέτοχοι  και  συνεργοί  σ' 
αυτή  την  παραχάραξη. 

Αν  κάποιοι  νοιώθουν  ένοχοι,  θάπρεπε  απλά  να  ζητήσουν  συγγνώμη  απο  τον  λαό, 
παρά  να  καταφεύγουν  σε  συμπόσια  όπου  να  προσπαθούν  να  δικαιολογήσουν  τα 
αδικαιολόγητα.  Η  συγγνώμη  είναι  δεκτή,  η  παραχάραξη  είναι  απαράδεκτη. 

